Public procurement notice: Prior Information Notice Without Call For Competition
Published: 2025-08-21
Buyer: Aalto-korkeakoulusäätiö sr
Country: FI
Region: FI1B1
Contract type: Services
CPV classification: 79710000: Security services
Submission deadline: 2026-03-02

Technical requirements: Aalto-korkeakoulusäätiö sr (jäljempänä Aalto-yliopisto) järjestää markkinavuoropuhelun mahdollisesta tulevasta hankinnasta. Alustavasti on suunniteltu, että hankinnan kohteena on Aalto-yliopiston vartiointi- ja aulapalveluita koskeva hankintakokonaisuus. Lisäksi on mahdollista, että hankintaan osallistuu myös Aalto-yliopiston tytäryhtiöitä. Alustava kokonaisuus sisältää ulkoa ostettavat aulapalvelut ja paikallisvartiointi-, järjestyksenvalvonta-, piirivartiointi-, hälytysvalvonta- ja hälytysvartiointipalvelut. Selvyyden vuoksi todetaan, että Aalto-yliopiston omat vahtimestaripalvelut eivät kuulu hankinnan piiriin. Mahdollisella kilpailutuksella Aalto-yliopisto etsii palvelutoimittajaa, joka pystyy toteuttamaan edellä mainitun palvelukokonaisuuden laadukkaasti ja kokonaistaloudellisesti, Aalto-yliopiston toimintaympäristön luonne ja erityispiirteet huomioiden.

Tällä ilmoituksella ei pyydetä tarjouksia. Markkinavuoropuhelun aikana on tarkoitus selvittää tarkoituksenmukainen hankinnan laajuus ja tarjoajien kyvykkyydet toteutettavaan palveluun. Tällä tietopyynnöllä pyydetään lisätietoja suunniteltua hankintaa varten ja kutsutaan kiinnostuneita yrityksiä markkinavuoropuheluun. Markkinavuoropuheluun ilmoittautuneilta yrityksiltä toivomme kokonaisvaltaista vartiointi- ja aulapalveluiden asiantuntemusta ja palvelutarjontaa. Toivomme, että ilmoittautuneilla yrityksillä on laaja-alainen ja pitkä kokemus turvallisuusalalta. Markkinavuoropuhelu järjestetään kaikkien tulevasta hankinnasta kiinnostuneiden yritysten kanssa. Kaikki tässä esitetyt tiedot ovat alustavia ja suuntaa-antavia ennakkotietoja. Vastaaminen tai vastaamatta jättäminen ei estä mahdolliseen hankintamenettelyyn osallistumista. Markkinakartoituksen julkaiseminen ja markkinavuoropuhelun toteuttaminen eivät velvoita Aalto-yliopistoa toteuttamaan varsinaista hankintamenettelyä. Markkinavuoropuheluun osallistuneille ei makseta korvausta osallistumisesta.

MARKKINAVUOROPUHELUUN ILMOITTAUMINEN: 
Kilpailutuksesta kiinnostuneita yrityksiä pyydetään ilmoittamaan yhteystietonsa (yrityksen nimi ja Y-tunnus, yhteyshenkilön tiedot) sähköpostitse osoitteeseen ilkka.outa@aalto.fi ja otsikoimaan sähköpostiviestin "Ilmoittautuminen – Vartiointi- ja aulapalvelu". Markkinavuoropuheluun ilmoittautuminen päättyy 10.9.2025 klo 12.00. 

MARKKINAVUOROPUHELU:
Ilmoittautuneille yrityksille toimitetaan hankintaan liittyvää dokumentaatiota kommentointia varten. Lisäksi Aalto-yliopisto varaa mahdollisuuden varata ilmoittautuneiden yritysten kanssa yrityskohtaisen, korkeintaan yhden (1) tunnin kestävän, Teams-tapaamisen. Mahdollisissa yrityskohtaisissa tapaamisissa käydään läpi mm. Aalto-yliopiston tarpeita hankinnan suhteen ja ilmoittautuneen yrityksen huomioita hankintaan liittyen. Aalto-yliopisto on yhteydessä ilmoittautuneisiin yrityksiin tarkan ajan sopimiseksi, mikäli tapaamiset päätetään järjestää. Aalto-yliopisto voi olla yhteydessä ilmoittautuneisiin yrityksiin jo ennen ilmoittautumisajan päättymistä.